Zahiril Adzim

**Muhammad Zahiril Adzim Mohd Mokhtar** (lahir 23 Januari 1984) ialah seorang pelakon, pengacara dan pengarah televisyen lelaki Malaysia yang bergiat aktif dalam bidang perfileman, Televisyen, penstriman dan teater. Beliau terkenal dengan membintangi filem termasuk *[[KAMI The Movie]]* (2008), *[[Senjakala (filem)|Senjakala]]* (2011), *[[Bunohan (filem)|Bunohan]]* (2012), siri filem *[[Juvana (filem)|Juvana]]* (2013–2016), *[[Pekak (filem)|Pekak]]* (2016), *[[One Two Jaga]]* (2018), **' (2023) dan **' (2025) serta drama TV termasuk *[[Juvana (drama)|Juvana]]* (2011), *[[Paan dan Paiz|Paan & Paiz]]* (2012), *[[Aku Bukan Bimbo]]* (2016), *[[KL Gangster: Underworld]]* (2018) dan *[[Andai Tiada Dia]]* (2024). Zahiril bersama-sama dengan Namron, Syamsul Yusof, Bront Palarae, Shaheizy Sam, June Lojong, Chew Kin Wah, Maya Karin dan Puteri Balqis telah disenaraikan sebagai salah seorang dari 10 pelakon popular yang berjaya meraih pengiktirafan di peringkat global oleh *[[Harian Metro]]* pada Jun 2018.

## Kerjaya
Beliau memulakan kerjaya lakonan pada 2007 menerusi drama muzikal bebas 8TV, *[[KAMI The Series]]* menerusi watak Boy. Beliau kembali menjayakan wataknya dalam filem *[[KAMI The Movie]]* yang ditayangkan pada 2008, sekaligus ia menjadi filem pertama lakonannya.

Pada tahun 2011, Zahiril telah menerbitkan buku antologinya yang bertajuk *Bogel Menuju Tuhan* terbitan Merpati Jingga. Pada tahun yang sama juga beliau berlakon dalam tiga drama – antaranya ialah drama *[[Juvana (drama)|Juvana]]* yang mana beliau memegang watak sebagai Daim, yang dihantar ke sekolah Wira Bakti atas tuduhan membunuh ibunya. Zahiril kembali menjayakan wataknya dalam filem 2013 bertajuk sama dan dua filem susulannya – *[[Juvana 2: Terperangkap Dalam Kebebasan|Terperangkap Dalam Kebebasan]]* (2015) dan *[[Juvana 3: Perhitungan Terakhir|Perhitungan Terakhir]]* (2016).

Beliau muncul dalam telefilem *Qadr* arahan Faisal Ishak lakonan bersama Beto Kusyairy yang mengisahkan tentang peluang kedua yang diberikan oleh Tuhan kepada Hambanya selepas dilanda kesakitan. Telefilem ini memulakan tayangan perdana di Astro First Eksklusif pada Februari 2014.

Zahiril juga melibatkan diri dalam bidang pengacaraan televisyen apabila beliau dan isteri, Shera Aiyob telah diberi tanggungawab mengacarakan rancangan bual bicara *Masam-Masam Manis* di TV AlHijrah untuk musim ketiga.

Dari 4 September hingga 1 November 2017, beliau berlakon dalam drama adaptasi novel, *[[Perempuan Paling Bahagia]]* karya Syamnuriezmil arahan Jamal Khan bersama isterinya Shera dengan memegang watak sebagai Rafa. 

Zahiril kemudian berlakon dalam filem arahan Namron, *[[One Two Jaga]]* bersama-sama Bront Palarae, Amerul Affendi dan Rosdeen Suboh. Beliau memegang watak sebagai Hussein, ini merupakan satu-satunya filem lakonan beliau bagi tahun 2018. Filem ini ditayangkan pada 6 September 2018.

Beliau juga aktif bermain permainan video dan kini giat mempromosikan e-Sports.

## Kehidupan peribadi
Beliau berkahwin dengan pengacara, pelakon dan wartawan, Shera Aiyob pada 20 November 2011 dan dikurniakan seorang cahayamata bernama Nadi Anaqi.

## Filemografi

## Anugerah dan pencalonan

## Bibliografi
* 

## Rujukan

## Pautan luar
* 
* 
* 
* 
*